Մեզ միայն այս կյանքը չէ, որ կապել է իրար: Մեր ճամփաները խաչվել են մեր ծննդից դեռ շատ ու շատ առաջ` մեր էրզրումցի հայրենակորույս ռանչպար պապերի տեղահանության, թափառական ու դաժան կյանքի տխուր օրերից: Հետո բաժանվել են` Քո գերդաստանին հասցնելով Ջավախքի կուսական սարերի փեշին ծվարած գյուղը, իսկ մերոնց` Ալեքսանդրապոլ-Գյումրի: Հետո այդ ճամփաները նորից են խաչվել` արդեն ստալինյան պողպատե բռնատիրության մահաբեր մամլիչի ներքո` 37-ին, 46-ին... Մերոնք շատ «վտանգավորե թշնամիներ էին և գնդակահարվեցին, Ձերոնք` պակաս «վտանգավորե և աքսորվեցին: